Public procurement notice: Contract Award Notice
Published: 2017-10-05
Buyer: Region Syddanmark
Country: DK
Contract type: Services
Procedure: Open procedure
CPV classification: 85121000: Medical services

Technical requirements: Region Syddanmark ønsker at indgå aftale om drift af almen lægepraksis i 7100 Vejle Midtby pr. 1.11.2017.
En læge med ca. 1 600 tilmeldte patienter i Vejle Midtby, har meddelt sit ophør pr. den 31.10.2017. Situationen er den, at samtlige læger i Vejle Midtby har lukket for tilgang, og at patienterne derfor ikke kan fordeles til andre praksis, ligesom der ikke længere er mulighed for frit lægevalg i Vejle Midtby, idet de eneste aktuelt åbne praksis i Vejle-området er beliggende i Jelling, Bredsten, Give og Børkop.
Regionen forsøger sideløbende med dette udbud afsætte det ledigblevne ydernummer med de tilhørende ca. 1 600 patienter til læger, der vil praktisere under overenskomsten. Det har ikke indtil videre været muligt at finde en praksis eller en læge, der er interesseret heri, hvilket er baggrunden for, at der nu iværksættes et udbud.
Der er aktuelt ca. 1 600 patienter tilmeldt den læge, som har meddelt sit ophør, men Region Syddanmark giver ingen garanti for antallet af patienter, idet dette antal er variabelt. Tilbudsgiver er uanset ændringer i ovennævnte estimerede antal patienter, forud for, eller efter tilbudsfristens udløb, ikke berettiget til at tilbagekalde sit afgivne tilbud.
Baggrunden for, at der udbydes en patientmasse på op til 4 000 tilmeldte patienter, selvom der aktuelt kun er ca. 1 600 »lægeløse« patienter pr. udgangen af oktober, er den, at Regionen ønsker at være på den sikre side i forhold til lægedækningen i Vejle Midtby, såfremt yderligere en eller flere læger meddeler sit ophør, uden at patienterne kan fordeles til andre praksis eller læger i Vejle Midtby.
Regionen ønsker ligeledes, at der igen kommer frit lægevalg i Vejle Midtby, ligesom tilflyttere til Vejle skal kunne tilmeldes en praktiserende læge, hvorfor en udbudsklinik skal kunne rumme et vist antal patienter, hvis det viser sig nødvendigt.
I relation til det forventede antal patienter, kan det oplyses, at en eksisterende lægepraksis i Vejle Midtby forventeligt åbner for tilgang af ca. 1 600 patienter pr. 1.1.2018 eller lidt senere. Dette er ikke endeligt afklaret, men forventes at være afklaret inden fristen for at stille spørgsmål til udbudsmaterialet foreligger.
Leverandøren skal til enhver tid sikre den nødvendige bemanding i hele klinikkens åbningstid, og tilpasse denne, afhængigt af antallet af tilmeldte patienter jf. kontraktbilag 1, Kravspecifikation.
Leverandøren må ikke holde lukket på andre dage end lørdage, søndage og helligdage. Der er således ikke adgang for Leverandøren til at holde f.eks. ferielukket.
Leverandøren skal selv finde lokaler og indkøbe udstyr mv., hvorfra praksis kan drives. Dette udbud adskiller sig således fra andre lignende udbud, hvor regionen har udbudt drift af en konkret praksis. Regionen stiller således ikke faciliteter af nogen art til rådighed for leverandøren.
Regionen har option på ydelser angivet i Kontraktbilag 9, på de i kontrakten aftalte vilkår. Kunden forbeholder sig ret til at udnytte optionen fra kontraktindgåelse til kontraktstart, samt hele kontraktperioden. Udnyttelse skal varsles skriftligt med et varsel på mindst 60 dage, med mindre leverandøren tilbyder et kortere varsel, jf. kontraktbilag 1.
Region Syddanmark tager forbehold for at annullere udbuddet undervejs i processen, herunder — men ikke begrænset til — hvis der bliver mulighed for at overføre ydernummeret til en praktiserende læge, jf. også ovenfor pkt. 2 og nedenfor pkt. 12. Ligeledes tages der forbehold for at dele af det udbudte ydernummer frasælges undervejs i processen.
Det er vigtigt for regionen at understrege, at løsninger med Praktiserende Lægers Organisation (PLO) på ydernumre efter overenskomst fortsat vil blive foretrukket. Derfor forbeholder regionen sig retten til at annullere udbuddet, såfremt det viser sig, at ydernumrene (kapaciteten), der knytter sig til udbuddet, kan afhændes på sædvanlig vis.
Som bekendt har Region Syddanmark haft drift af lægeklinik i Vejle i udbud. Til orientering er ydernummeret nu blevet afhændet til en praktiserende læge, læge Peder Ahnfeldt-Mollerup, Vejle, pr. 1.11.17 og dermed har vi iht. udbudsvilkårene annulleret udbuddet.
I henhold til lov om Klagenævnet for Udbud m.v. (loven kan hentes på www.retsinformation.dk) gælder følgende frister for indgivelse af klage angående udbud omfattet af udbudslovens afsnit III: